№2-22-15



 Ш Е Ш ІМ

 ҚАЗАҚСТАН РЕСПУБЛИКАСЫ АТЫНАН

08 қаңтар 2015 жыл Қызылорда қаласы

 Қызылорда мамандандырылған ауданаралық экономикалық соты, құрамында төрағалық етуші судья Ғ.Б.Бекмамбетов, хатшылықта Г.Жаманбаева, прокурор С.Серимбетов, арыз беруші Қызылорда қаласы бойынша Мемлекеттік кірістер басқармасының өкілі Қ.Ысқақов, уақытша конкурстық басқарушы Ә.Тасымов, борышкер Г.Алиевтің қатысуларымен өзінің ашық сот отырысында экономикалық сотының сот залында арыз беруші \*Қызылорда қаласы бойынша Мемлекеттік кірістер басқармасы\* ММ-нің борышкер «Г.С.Алиев» жеке кәсіпкерін банкрот деп тану жайлы арызы бойынша азаматтық ісін қарап,

 А Н Ы Қ Т А Ғ А Н Ы:

 Арыз беруші \*Қызылорда қаласы бойынша Мемлекеттік кірістер басқармасы\* ММ-нің сотқа берген арызында борышкер «Г.С.Алиев» жеке кәсіпкерінің дәрменсіздігі және төлем қабілетсіздігіне байланысты банкрот деп тануды сұраған.

 Арыз беруші өкілі Қ.Ысқақов сотта өз талабын қуаттап берген түсінігінде, Алиев Гани Сактапбергенович, СТТН 330120472477, ЖСН 690808302546, салық төлемгері ретінде Қызылорда қаласы бойынша салық басқармасында тіркелгенін.

Жеке кәсіпкерді мемлекеттік тіркеу туралы куәлік сериясы 09915 №0095426, 10.02.2011 жыл.

 Тұрғылықты мекен-жайы: Қызылорда қаласы, Титов қыстағы, 1 үй, 47 пәтер.

 Негізгі қызмет түрі: сауда саттық.

Қазақстан Республикасының 2014 жылдың 7 наурызындағы №176-V «Оңалту және банкроттық туралы» Заңының (әрі қарай – ҚР Оңалту және банкроттық туралы Заң) 5 бабы 1 тармағы 2) тармақшасына сәйкес, салық берешегі бойынша борышкердің филиалдары мен өкілдіктерінің берешегін қоса алғанда, салықтар және бюджетке төленетін басқа да міндетті төлемдер бойынша кредитор алдындағы міндеттемелері оларды орындау мерзімі басталған кезден бастап төрт ай ішінде орындалмау және республикалық бюджет туралы заңда тиісті қаржы жылына белгіленген бір жүз елу айлық есептік көрсеткіштен кем емес соманы құрайтын болса, борышкер төлемге қабілетсіз болып табылады деп атап көрсетілгенін. ЖК «Г.С. Алиев» Қызылорда қаласы бойынша Салық басқармасының 09.10.2014 жылғы салыстырмалы актісіндегі салық және бюджетке төленетін басқа да міндетті төлемдер бойынша бюджетке берешегі – 3 618 625,79 теңге, оның ішінде бересі – 1 899 517,65 теңге, өсімпұл – 1 469 628,14 теңге, айыппұл – 249 480,00 теңге екенін.

Борышкердің салық және бюджетке төленетін басқа да міндетті төлемдер бойынша қарыздары 20.07.2011 жылдан пайда болғанын.

Қызылорда қаласы бойынша салық Басқармасы тарапынан Қазақстан Республикасы 10.12.2008 жылғы №99– IV «Салық және бюджетке төленетін басқа да міндетті төлемдер туралы» Кодексінің талаптарына сәйкес, салық төлеушіге салық берешегін мәжбүрлеп өндіріп алу жөніндегі қолданылатын шаралар туралы хабарламалар уақытылы ұсынылғанын.

ҚР Салық кодексінің 581 бабы 1) тармақшасында, банктер немесе банк операцияларының жекелеген түрлерін жүзеге асыратын ұйымдар жинақтаушы зейнетақы қорларының зейнетақы активтерін, арнайы қаржы компаниясының облигацияларын шығаруды қамтамасыз ету болып табылатын активтерді және инвестициялық қордың активтерін, сақтауға арналған банк шоттарын, резидент еместердің сақтандыру шоттары және (немесе) шет ел корреспонденттік банктерінің корреспонденттік шоттарынан басқа резидент еместі қоса алғанда, салық төлеуші заңды тұлғаға, оның құрылымдық бөлімшелеріне, шетелдік және азаматтығы жоқ адамға, кәсіпкерлік, жеке нотариаттық, адвокаттық қызметті жүзеге асыратын жеке тұлғаға банк шоттарын ашу кезінде, уәкілетті органды хабарлардың кепілдік беріліп жеткізілуін қамтамасыз ететін электрондық байланыс желісі арқылы сәйкестендіру нөмірін көрсете отырып, аталған шоттардың ашылғандығы туралы олардың ашылған күнінен кейінгі бір жұмыс күнінен кешіктірмей хабардар етуге міндетті деп аталып көрсетілгенін.

 Осыған байланысты **Қазақстан Республикасының Біріктірілген Салықтық Ақпарат Жүйесінде аталған салық төлеушінің** «БТА банкі» АҚ-ның Қызылорда филиалы **банкінде** шоттары болғанын.

Ағымдағы шот №: KZ98319K010000388873. Ашылу мерзімі: 22.05.2007 ж. Жабылу мерзімі: 25.07.2014 ж.

Ағымдағы шот №:KZ21319K010003683991. Ашылу мерзімі: 21.12.2010 ж. Жабылу мерзімі 25.07.2014 ж.

 ҚР Салық кодексінің 614 баптарының талаптарына сәйкес, төмендегідей салық мiндеттемесiнiң орындалуын қамтамасыз ету тәсiлдерi мен салық берешегiн мәжбүрлеп өндiрiп алу шаралары қолданылғанын:

|  |
| --- |
|  - жоғарыда көрсетілген банк шоттары бойынша шығыс операциялары тоқтатылғанын; |
|  - салық төлеушінің мүліктеріне билiк етуiне шектеу жасалғанын; |
|  - жоғарыда көрсетілген банк шоттарындағы ақшадан өндiрiп алу шаралары қолданылғанын; |
| - дебиторларының болмауына байланысты дебиторларының банк шоттарындағы ақшадан өндiрiп алу шаралары қолданылмағанын; |

салық төлеушіге салық берешегін мәжбүрлеп өндіру шаралар толығымен жасалғанын.

 Жеке кәсіпкер ҚР Салық кодексінің 572-бабында белгіленген тәртіппен электрондық салық төлеуші ретінде 28.03.2014 жылдан бастап тіркелгендіктен салық төлеушіге ҚР Салық Кодексінің 608 бабының 2 тармағына сәйкес хабарлама электрондық тәсілмен жіберілгенін. Салық Кодексінің 572 бабына сәйкес электронды түрде жолданған хабарламалар жолданған күннен бастап бес жұмыс күні біткеннен кейін хабарлама салық төлеушіге берілді деп есептелінгенін.

ҚР Оңалту және банкроттық туралы Заңының 45 бабы 2 тармағында, кредитордың салықтар және бюджетке төленетiн басқа да мiндеттi төлемдер жөніндегі өтінішіне, егер мынадай:

1) борышкерде активтердің болмауы;

2) борышкерде жарамсыз деп танылуға жататын мәмілелердің болмауы;

3) борышкердің осы Заңның 11-бабы 2-тармағының 1) – 4) тармақшаларында көзделген талаптарды орындау міндетіне кіретін лауазымды адамдарында активтердің болмауы сияқты мән-жайлардың жиынтығы болса, банкроттық туралы іс қозғалуына және банкроттық рәсімінің өткізілуіне байланысты әкімшілік шығыстарды оның өтеуі туралы өтініш хат қоса беріледі деп аталып көрсетілгенін.

 Ал, Қызылорда ОІІД Әкімшілік полициясының жауап хатында, жеке кәсіпкер атында тіркелген Mazda 626 N 668 AWM 1986 ж.ш. автокөлік анықталғанын. Аталған автокөлікке салық органы тарапынан шектеу қойылғанын.

 ҚР Салық кодексінің 620 бабына сәйкес салық төлеуші (салық агенті) берешегін өтемеген жағдайда, осы Кодекстің 614 бабына сәйкес барлық мәжбүрлеп алу шаралары қолданылғаннан кейін Салық органдары ҚР Заңнама актілеріне сүйене отырып банкрот деп тану үшін шаралар қолдануға құқылы екенін.

 Сондықтан борышкер «Г.С.Алиев» жеке кәсіпкерін банкрот деп тануды сұрады.

Борышкер «Г.С.Алиев» жеке кәсіпкерінің басшысы Г.Алиев сотта өзінің түсінігінде, Қызылорда қаласы бойынша Мемлекеттік кірістер басқармасының «Г.С.Алиев» жеке кәсіпкерін банкрот деп тану туралы арызымен танысып, қарсы еместігін және келісетіндігін атап көрсетті.

«Г.С.Алиев» жеке кәсіпкерінің уақытша басқарушысы Ә.Тасымов сотқа берген қорытындысында ҚР «Оңалту және банкроттық туралы» Заңының 6,10 және 88 бабтары бойынша жұмыстар жүргізілгенін. Қызылорда облысы ІІД Әкімшілік полиция басқармасының 18.11.2014 жылы хаты бойынша борышкер атында мазда 626 автокөлігі тіркеуде тұрғаны анықталғанын. Іс материалдарын зерттей барысында Алиев Г.С. түсінігінде аталған автокөлік болғаны растап, 1998 жылы автокөлік ауласында өртеніп кеткені, одан кейін автокөлікті есептен шығармағанын, тек 2014 жылы МАИ қызметкерлеріне барып түсінік жазып бергенін баяндалғанын. Борышкердің кредиторлық қарызы 20.07.2011 жылғы салықтық тексеру актісі негізінде қалыптасқанын. Басқа кредиторлық қарызы жоқ екенін. Жергілікті органдардан борышкердің атында банкроттық рәсім жүргізу жөніндегі азаматтық ісі қозғалған дейінгі үш жыл көлемінде жылжыйтын жылжымайтын мүліктер тіркелгені анықталмағанын көрсетті.

 Іс құжаттарын зерттеп, тараптардың түсініктерін, прокурордың талап арызды қанағаттандыру туралы қортындысын тыңдап, сот арыз берушінің арызы келесі негіздер бойынша қанағаттандырылуға жатады деп есептейді.

 Іске табысталған құжаттар мен анықтамаларға сәйкес борышкердің ешқандай дүние мүлкі, жері және қаржы қаражаты тиісті тіркеу орагандары мен банк мекемесінде тіркелмегені айқындалса, борышкер төрағасының көрсетуіне және серіктестік балансына қарағанда серіктестіктің ешқандай дүние мүлкі, қаржы-қаражаты жоғы анықталған. Тек 1998 жылы ЖК Г.С.Алиевтың атына Мазда 626 автокөлігі тіркелгенін. Алайда уақытша басқарушысы Ә.Тасымовтың сотқа берген қорытындысы бойынша бұл автокөлік өртеніп кеткенін, одан кейін автокөлікті есептен шығармағанын көрсетті. Сонымен қатар, ешқандай жұмыс атқарылмайтыны көрінеді. Серіктестіктің қарыздарының, соның ішінде бюджетке қарызының жиналғанына 4 жылдан астам уақыт өткен.

ҚР Оңалту және банкроттық туралы Заңның 5 бабы 1 тармағы 2) тармақшасына салық берешегі бойынша борышкердің филиалдары мен өкілдіктерінің берешегін қоса алғанда, салықтар және бюджетке төленетін басқа да міндетті төлемдер бойынша кредитор алдындағы міндеттемелері оларды орындау мерзімі басталған кезден бастап төрт ай ішінде орындалмау және республикалық бюджет туралы заңда тиісті қаржы жылына белгіленген бір жүз елу айлық есептік көрсеткіштен кем емес соманы құрайтын болса, борышкер төлемге қабілетсіз болып табылады деп атап көрсетілген. «Г.С.Алиев» жеке кәсіпкерінде Қызылорда қаласы бойынша Салық басқармасының 09.10.2014 жылғы салыстырмалы актісіндегі салық және бюджетке төленетін басқа да міндетті төлемдер бойынша бюджетке берешегі – 3 618 625,79 теңге, оның ішінде бересі – 1 899 517,65 теңге, өсімпұл – 1 469 628,14 теңге, айыппұл – 249 480,00 теңге құраған.

Борышкердің салық және бюджетке төленетін басқа да міндетті төлемдер бойынша қарыздары 20.07.2011 жылдан пайда болған.

Яғни, «Г.С.Алиев» ЖК-і төлем төлеуге кабілетсіз деп есептелінуге жатады.

Сот отырысында, борышкер «Г.С.Алиев» ЖК-нің іс құжаттарын зерделеу барысында жалған және әдейі банкроттықтың белгілері, заңсыз жасалған мәмілелер анықталмаған.

Алайда, ҚР \*Оңалту және банкроттық туралы\* Заңының талаптары сай жалған және әдейі жасалған банкроттықтың белгілерін анықтау конкурстық өндіріс барысында да жүзеге асырылады.

Арыз беруші Қызылорда қаласы бойынша Мемлекеттік кірістер басқармасы тарапынан ҚР Салық Кодексінде белгіленген шаралар қолданылған.

 ҚР \*Оңалту және банкроттық туралы\* Заңының 1 бабы 12) тармағында дәрменсiздiк – кредиторлардың ақшалай мiндеттемелер бойынша талаптарын толық көлемде қанағаттандыруға, еңбек шарты бойынша жұмыс iстейтiн адамдармен еңбекақы төлеу бойынша есеп айырысуды жүргiзуге, салықтарды және бюджетке төленетiн басқа да мiндеттi төлемдердi, Мемлекеттiк әлеуметтiк сақтандыру қорына әлеуметтiк аударымдарды, сондай-ақ мiндеттi зейнетақы жарналарын және міндетті кәсіптік зейнетақы жарналарын төлеудi қамтамасыз етуге борышкердiң сот белгiлеген қабiлетсiздiгi делінген.

Іс құжаттары бойынша, борышкер «Г.С.Алиев» ЖК-нің кредиторлық қарыздарын өтемеу себептері, оның дәрменсіздігі және төлем қабілетсіздігі негіз болған, яғни ақшалай міндеттемелерін және өзге де ақшалай сипаттағы талаптарды орындауға қабілетсіз және өзі мойындаған, кредиторлардың жалақы төлеу жөніндегі талаптарын қоса алғанда, ақшалай міндеттемелер бойынша талаптарын борышкердің толық көлемде қанағаттандыруға қабілетсіз.

ҚР Оңалту және банкроттық туралы Заңының 4 бабының 5 тармағында, борышкердiң дәрменсiздiгi оны сот тәртiбiмен банкрот деп жариялау үшін негiз болып табылады делінген, яғни «Г.С.Алиев» ЖК-нің дәрменсіздігі іс құжаттарымен толық дәлелденгендіктен, «Г.С.Алиев» ЖК-гі банкрот деп танылып, еріксіз жойылуға жатады.

ҚР АІЖК-нің 116 бабының 1 тармағына сай, мемлекеттік баж алымы борышкерден мемлекет пайдасына өндірілуге жатады.

Жоғарыдағылардың негізінде, Қазақстан Республикасы Азаматтық Кодексінің 21,52,53 баптары, Қазақстан Республикасы «Оңалту және банкроттық туралы» Заңының 5,44 баптары және Қазақстан Республикасы АІЖК-нін 217-221,313,334 баптарын басшылыққа алып, сот

Ш Е Ш І М Е Т Т І:

 Арыз беруші Қызылорда қаласы бойынша Мемлекеттік кірістер басқармасының борышкер «Г.С.Алиев» ЖК-ін банкрот деп танып, оны таратуға.

 Борышкердiң лауазымды адамдарының борышкерді банкрот деп тану туралы шешім шығарылған күннен бастап үш жұмыс күнiнен кешіктірілмейтін мерзiмде құрылтайшылық құжаттарын, есепке алу құжаттамасын, мүлікке құқық белгiлейтiн құжаттарын, мөрлерін, банкротқа тиесілі материалдық және өзге де құндылықтарды уақытша басқарушыға беруді міндеттеуге.

Банкрот мүлкіне салынған барлық шектеулер мен ауыртпалықтарды (банкрот шоттарына органдардың инкассалық өкімдері, сот орындаушылары тағайындаған мүлікке тыйым салуды және басқаларын) оларды тағайындаған органдардың тиісті шешімдері қабылданбастан, әкімшінің өтініші негізінде алуды міндеттеуге.

Уәкілетті органның интернет-ресурсында орналастыру үшін уақытша басқарушы борышкерді банкрот деп таныған күннен бастап екі жұмыс күнінен кешіктірілмейтін мерзімде уәкілетті органға борышкерді банкрот деп тану және банкроттық рәсімін қозғай отырып, оны тарату туралы қазақ және орыс тілдерінде хабарландыруды жіберуге міндеттеуге.

 Мемлекеттік баж алымы 9 260 (тоғыз мың екі жүз алпыс) теңгені борышкер мүлкі есебінен мемлекет пайдасына өндіруге.

Шешім көшірмесін Қызылорда облыстық Әділет Департаментіне, тараптарға, уәкілет орган - Қызылорда облысы бойынша мемлекеттік кірістер департаментіне, Қызылорда облысы бойынша статистикалық және анализдеу басқармасына, Қызылорда облысы бойынша соттар әкімшісінің аумақтық атқарушылық бөлімшесіне және прокурорға жолдауға.

Шешім, егер оған шағым немесе наразылық келтірмесе, оған аппеляциялық шағымдану, наразылық келтіру мерзімі өткен соң заңды күшіне енеді.

 Шешімге наразы жағы осы сот арқылы Қызылорда облыстық сотына шешімнің көшірмелері тапсырылған күннен бастап 15 күн ішінде апелляциялық тәртіппен шағым немесе наразылық келтіруге құқылы.

Судья: Ғ.Б.Бекмамбетов